# Misingi ya Kitheolojia

# Moduli ya Sita: Wokovu

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo ambacho hukukielewa vizuri?
2. Ni kwa namna gani anguko la binadamu katika dhambi huathiri sio nafsi tu bali hata miili yetu?
3. Jadili ni kwa namna gani Injili au Habari njema, inavyotuhakikishia kufufuka kwetu.
4. Jadili uzima wa milele unaanza lini?
5. Elezea jinsi uzima wa milele kwa waamini sio suala tu la kuwa na uwepo wetu na ufahamu wetu kuendelea milele.
6. Ni kwa njia zipi sheria inaakisi tabia ya Mungu?
7. Wahusika wote wa utatu mtakatifu walishirikiana kutuletea wokovu. Hii inamaana gani kuwa Mungu alitupenda sisi tukiwa katika dhambi na anaendelea kutupenda baada ya kuokoka.?
8. Wakristo wanahitaji vipi kuwa daima na moyo uliopondekapondeka na Imani katika Maisha ya kikristo?
9. Je, wema wa kristo unakuwaje msingi wa wokovu wetu ,na jinsi gani Imani katika yeye inaweza kutupa uhakika katika msamaha wake?
10. Ni kwa namna gani maombi yamekuwa njia ya neema katika Maisha yako?
11. Je, tunaendelea kuihitaji injili kama waumini?
12. Uzima wa milele unawezaje kupatikana sasa?

**TAARIFA YA JUMLA KUHUSU WOKOVU, MAISHA YA MILELE :** Watu wote wa Mungu hatimaye watapewa thawabu ya uhai mkamilifu,wenye baraka, usioharibika, usio na mwisho katika baraka za Mungu, kumjua na kuwa Pamoja naye. Inawezekana tutaingiliana na ulimwengu mpya na kuwa na mambo ya muhimu ya kufanya yenye kuvutia. Hata sasa, waumini wanaonjeshwa kitangulizi cha malipo ya uzima wa milele. Lakini kile alichonacho Mungu kwa ajili yetu ni cha ajabu sana kiasi kwamba hatuwezi kukielewa mpaka kitakapokamilika. Mungu ametunza kuwa siri kwa sasa. Nina uhakika anapenda kutushangaza na ameandaa mshangao kuu.

SOMO REJEA:

Antonio alikufa akiwa na umri wa miaka 96. Kabla hajafa, familia na marafiki wa karibu walikutana naye na kumuuliza kuzungumzia juu ya vitu alivyojifunza juu ya Mungu, juu yake binafsi, na kuhusu Maisha. Moja kati ya vitu alivyosema ilikuwa ni hiki, “nilipokuwa mdogo, nafikiri nilitaka kwenda kuwa pamoja na Bwana, kwa kiwango kikubwa katika njia ya nadharia. Hiyo ni kwamba niliziamini ahadi za Mungu kuhusu mbingu mpya na dunia mpya na mwili mpya. Lakini katika vitendo, kulikuwa na vitu vingi sana nilivyotaka kuvifanya hapa duniani kiasi kwamba nilitarajia kristo asingerudi haraka. Kwa kadri nilivyoendelea kukua katika Bwana, taratibu nimeendelea kubadili mtazamo wangu, sasa ninaweza kusema kwa kweli kwamba, kwa miaka mingi sasa, ninatamani kushuhudia kile Mungu alichokiandaa kwa watu wake katika kipindi cha Maisha ya milele. Hali hiyo inaendelea kuwa halisi zaidi kwa sasa na muhimu kwangu zaidi ilivyokuwa nilipokuwa mdogo.”

Maswali ya Kutafakari

1. Je unayatarajia Maisha ya milele? Ndiyo au hapana. Elezea.
2. Unafikiria watu katika kanisa lako wanayatarajia Maisha ya milele, au wamelowea katika Maisha ya sasa? Elezea.
3. Je, matumaini ya Maisha yajayo yanaathiri maisha yako ya kila siku?
4. Matumaini ya maisha yajayo yanaathiri namna gani huduma yako?

Mambo ya Kufanya

* Tumia muda kuzitazama kazi za wiki ijayo kwa kuzingatia tumaini kuu ulilo nalo juu ya maisha ya milele pamoja na Mungu.
* Kariri Yohana5:24.